חולם בספרדית
אני קם בעברית בבוקר; ושותה בעברית קפה,; משלם בעברית ביוקר; על כל דבר שאני קונה.; בשפתו של דוד המלך; אני חי ומשמיע קול; וקורא סיפורים לילד -; כן, תמיד מימין לשמאל.; בעברית יש מילים בשפע; להגיד את הכל, כמעט -; יש בה תקע ויש בה שקע; אך אין מילה בעברית לטאקט.; מתרגש בעברית מפרח; ונושא בעברית תפילה,; מתרגז בעברית בן-רגע; ומרביץ בעברית קללה.; אני חושב ואני כותב בעברית בלי קושי; ואוהב לאהוב אותך בעברית בלעדית.; זאת שפה נהדרת, לא תהיה לי אחרת; אך בלילה, בלילה אני חולם עוד בספרדית.; אמונים בעברית שומר לך; וסוגר בעברית תריסים.; "לילה טוב" בעברית אומר לך; וגם סופר בעברית כבשים.; העברית משתנית בלי הרף -; זה התחיל בלוחות הברית.; אני חי בשפה דוהרת; ואמות, כנראה, בעברית.; אני חושב...; 